User:Shacharliran/sandbox

= דן פרת = דן פרת, ראש חטיבת החינוך וההכשרה בקרן סטף ורטהימר. דן הוא איש חינוך העוסק בקידום החינוך הטכנולוגי בארץ, הקמת מגמות טכנולוגיות בבתי ספר ברחבי הארץ ופיתוח הכשרות למורים.

קרן ורטהימר
דן פרת הוא ראש חטיבת החינוך וההכשרה בקרן סטף לחינוך, ליצירה, וליזמות לתעשייה מיסודו של התעשיין סטף ורטהימר. הקרן היא מהגדולות והמבוססות בארץ. דן החל לעבוד עם סטף בשנת 2007 והוביל את מהלך הקמת הקרן בשנת 2010.

במסגרת עבודתו זו הקים וניהל את המכינה הקדם צבאית תעשייתית צור שלם. המכינה מיועדת לנוער מרקע סוציו אקונומי חלש ומלווה אותם לאורך ארבע שנים. התהליך מאפשר להם שירות קרבי בגדוד לוחם של הנח"ל, תעודת הסמכה מקצועית של משרד הכלכלה בתחום העיבוד השבבי, הממוחשב, תהליכי העצמה אישית וליווי צמוד להשמה מקצועית. דן פיתח במסגרת המכינה תכנית פדגוגית אלטרנטיבית וחדשנית לבני שמונה עשרה שנכשלו ונשרו מכל המסגרות בהן שהו עד הגיעם למכינה.

לאחר סיום תפקידו כמנהל המכינה לקח על עצמו את האחריות על כל תחום  החינוך וההכשרה בקרן. יחד עם ראש חטיבת היזמות והתעשייה הוא מנהל את הקרן תחת הוועד המנהל. במסגרת תפקידו הוא אחראי על בתי ספר טכנולוגיים, מרכזי הכשרה ותכניות רבות של שיתוף פעולה בתחום זה עם משרד החינוך, משרד הכלכלה, משרד הביטחון, וג'וינט ישראל. דן ארגן מחדש את הקרן כארגון המוביל ברמה הלאומית תהליכי מדיניות ותכנון לטווח ארוך בתחום החינוך, ההכשרה ושוק העבודה.

עשייה חברתית
מספר פרויקטים לדוגמה אותם הוא מפתח ומוביל:
 * הקמת מגמות טכנולוגיות פרקטיות לתלמידים מצטיינים בבתי ספר אליטיסטיים.  בפרויקט משתתפים עד כה עשרה בתי ספר. שני בתי הספר המובילים הם גימנסיה הרצליה בתל אביב ובית הספר הריאלי בחיפה. מטרת הפרויקט להרים את תדמיתו של החינוך הטכנולוגי ולחשוף נוער חזק לאפשרויות של קריירה בתעשייה.
 * הכשרת מורים. תכנית הכשרת רבי אומנים בתחום ההוראה (מייסטרים) בשיתוף ממשלת באדן וירטמברג בגרמניה ומשרד החינוך.
 * קידום הקמת מועצה לאומית בנושא החינוך הטכנולוגי וההכשרה המקצועית. הובלת חקיקה של נושא זה בוועדת העבודה של הכנסת.  הקמת אתר העוסק במידע ובמחקר בתחומים אלו. ארגון כנסים וועידות.

שירות צבאי
דן פרת התגייס בשנת 1981. את שירותו בן ארבע השנים עשה בתחנת הרדיו גלי צה"ל. הוא שימש כמפיק ועורך והיה אחראי על תכניות מיוחדות לחגים ותכניות דוקומנטריות ותרבותיות  מסוגים שונים. בין השאר, יחד עם אלכס אנסקי, יזם את סדרת התכניות "שעה היסטורית"  עם פרופסור מיכאל הרסגור והיה העורך הראשון שלה.

תואר ראשון
במהלך לימודי התואר הראשון בחוגים להיסטוריה כללית ופילוסופיה יהודית שבאוניברסיטת  תל אביב ערך דן את עיתון הסטודנטים ושימש כדובר אגודת הסטודנטים. הוא גם שימש מזכיר המערכת של כתב העת "זמנים" של בית הספר להיסטוריה.

ניהול בתי ספר
החל משנת 1990, במשך שבע שנות שהותו בארצות הברית, במהלכם השלים את התואר השני שלו במדעי הדתות,  נחשף דן לקהילה היהודית הפלורליסטית בארצות הברית. הוא ראה באופציה של חיים יהודיים עשירים בעלי תוכן מסורתי מודל נכון לשילוב בחברה הישראלית החצויה בין אורתודוכסיה שמרנית וקשוחה ובין חילוניות המנותקת מכל מסורת ושורשים. הוא שימש כמורה ומרצה במוסדות שונים וקיבל עליו ניהול של בית ספר קהילתי בסן חוזה שבעמק הסיליקון. בבית ספר זה יישם גישת חינוך משפחתי המתמקדת בשותפות ופעילות חוויתית של המשפחה כולה סביב מעגל השנה היהודית ותכנים ערכיים רלבנטיים. עם המעבר  מקליפורניה לאזור שיקגו  קיבל על עצמו ניהול בית ספר השייך לזרם הרקונסטרוקטוניסטי (Reconstructunist ), זרם קטן ומיסודו של הרב מרדכי קפלן. דן מצא בגישה הפתוחה והרציונאלית של זרם זה אפשרות של עיבוד טבעי למציאות התרבותית חברתית בישראל.

לימודי הסמכה לרבנות
עם שובו לארץ בשנת 1997 נרשם ללימודי ההסמכה לרבנות בהיברו יוניון קולג', שם, במקביל, השלים גם תואר שני בחינוך יהודי. בתקופה זו שירת דן כרב שני בקהילת בית דניאל בתל אביב וכן היה אחראי  על כתיבת ופיתוח תכניות לימוד ועל השתלמויות  מורים באגף החינוך של התנועה ליהדות מתקדמת. בתפקידיו אלו קידם את הגישה המקדמת פנייה לקהל הישראלי הרחב המגדיר עצמו כחילוני ולא לציבור הרפורמי הקטן.

מרכז חינוך ליאו באק
לאחר הסמכתו  בשנת 2000 מונה דן פרת לרב של מרכז חינוך ליאו באק בחיפה, מרכז השייך לתנועה ליהדות מתקדמת בישראל. הוא שירת כרב של קהילת אוהל אברהם (שהיא חלק מהמרכז), היה מרכז מקצוע היהדות בתיכון ומנהל החטיבה לגיל הרך. מתוקף תפקידיו אלו היה אחראי על רצף החינוך היהודי במרכז מגיל הגן, עד סיום התיכון ועד למבט קהילתי מקיף של תפקיד המסורת היהודית המתקדמת בחינוך המשפחתי. דן קידם תפיסה יהודית מתקדמת אלטרנטיבית ישראלית המתמקדת בעבודה עם קהל שאינו חבר קהילת בית כנסת רפורמית. זאת מול התפיסה התנועתית השלטת, המבוססת על העתקת המבנה האמריקאי, המתמקדת  בקהילת חברי בית הכנסת הרפורמי שרובם עולים ממדינות אנגלו-סקסיות.

מכון מנדל
לאחר כחמש שנים בתפקידו זה, נבחר כעמית במחזור י"ד בבית הספר למנהיגות חינוכית של מכון מנדל . במהלך השנתיים הללו הכשיר את עצמו לשינוי כיוון בתחום החינוך, מחינוך יהודי פלורליסטי לחינוך בתחום נוער נושר/נוער בסיכון משכבות סוציו אקונומיות חלשות מאד. תחושתו הייתה כי הוא משרת ציבור שבע בעוד האתגרים המשמעותיים בתחום נמצאים בשדות אחרים. העניין בחינוך מקצועי/טכנולוגי עלה מתוך החיבור של תחום החינוך המקצועי לנוער משכבות חלשות. בהמשך, יתנגד דן לזיהוי בין טכנולוגיה לנוער נושר ויבסס את תכניות הקרן לנוער מכל רמות היכולת והכישורים כאשר בתוכם גם התלמידים החזקים ביותר. עם תום שנות העמיתות  בשנת 2007 החל שיתוף הפעולה עם סטף ורטהימר הנמשך עד היום.

קישורים חיצוניים
מאמר מאת דן פרת מתוך אתר מסע אחר: בימים ההם בזמן הזה

מאמר מאת דן פרת מתוך אתר קישורים לכישורים: מחינוך מקצועי לחינוך מעשי

מאמר מתוך מגזין The Marker: הדור הבא של סטף ורטהיימר

תכנית ההסמכות הלאומית- התאחדות התעשיינים בישראל

מאמר מתוך מגזין "מגפון- פורום לעיתונאים עצמאיים": קמפוס למקצועות התעשייה יוקם בצפון ביוזמת ורטהיימר